Diari Oficial de la Generalitat Valenciana


Sumari del DOGV 3610, del 22-10-1999 (1999/8998)

Convocatòria i bases que han de regir la concessió d'ajudes a organitzacions no governamentals que realitzen projectes de cooperació internacional.
---------------------------------------------------------------------------------------------------------------------------------------------------

### Dades del document

Número de DOGV
:   3610

Data del DOGV
:   22-10-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8998


Data del document
:   18-10-1999

Organisme emissor
:   Ajuntament de Tavernes de la Valldigna

Tipus de document
:   Anunci

Anàlisi jurídica

 Descriptors 

:   * Tavernes de la Valldigna
    * organització no governamental
    * ajuda al desenvolupament
    * suport econòmic
    * cooperació internacional
    * ajuda pública

Convocatòria i bases que han de regir la concessió d'ajudes a organitzacions no governamentals que realitzen projectes de cooperació internacional. [1999/X8998]
  
Per Decret de la Regidoria Delegació de Cultura, Festes, Educació i Benestar Social, de data 18 d'octubre de 1999, es resol convocar ajudes a Entitats no Governamentals que realitzen projectes de Cooperació Internacional, amb subjecció a les bases aprovades pel ple de la Corporació, en sessió de 7 de juny de 1999, les quals seguidament es publiquen. El termini de presentació de sol·licituds serà de vint dies naturals a partir de la publicació del present anunci en el DOGV. L'import màxim de les ajudes a concedir a la entitat/s beneficiària/s serà de 4.500.000 pessetes
  
Bases que han de regir la concessió d'ajudes a organitzacions no governamentals que realitzen projectes de cooperació internacional.
  
Primera. Objecte
  
Les presents bases tenen per objecte regular la concessió de subvencions a organitzacions no governamentals (ONG) i altres entitats sense ànim de lucre, que l'Ajuntament de Tavernes de la Valldigna concedeix per a la realització i l'ajuda a projectes de cooperació internacional i foment de la solidaritat entre els pobles.
  
La concessió d'aquest tipus de subvenció queda subjecta a les disposicions de rang legal o procedents de les bases d'execució del pressupost.
  
Segona. Beneficiaris
  
Per poder ser beneficiàries d'estes subvencions, les organitzacions no governamentals hauran de complir els següents requisits:
  
a) Estar legalment constituïdes.
  
b) No tenir finalitat lucrativa.
  
c) Tenir com a finalitats institucionals la realització d'activitats relacionades amb la cooperació al desenvolupament i el foment de la solidaritat entre els pobles, que haurà de figurar explícitament en les finalitats dels estatuts de l'associació.
  
d) Gaudir de capacitat jurídica i d'obrar.
  
e) Estar inscrites en el Registre Municipal d'Associacions.
  
f) Disposar d'estructura suficient per a garantir el compliment dels seus objectius.
  
Tercera. Sol·licituds
  
En la convocatòria anual que es realitze, l'ajuntament establirà el termini de presentació de sol·licituds.
  
Les sol·licituds d'ajuda es formalitzaran mitjançant una instància dirigida a l'alcaldia-presidència de l'Ajuntament de Tavernes de la Valldigna. Haurà de presentar-se en el Registre General d'Entrada de l'ajuntament o mitjançant qualssevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les sol·licituds caldrà acompanyar la següent documentació:
  
A) Projecte o projectes amb iniciatives concretes i degudament documentats, segons el contingut proposat en l'annex II d'estes bases.
  
B) Memòria de l'organització i el seu estat comptable corresponent a l'any anterior de la presentació del projecte.
  
C) Declaració en què conste el compromís d'aportar la diferència, directament o per finançament de tercers, sobre el cost total del projecte o programa i la subvenció obtinguda de l'ajuntament i també sobre subvencions concedides o sol·licitades per al mateix programa per al qual se sol·licite ajuda a l'Ajuntament de Tavernes de la Valldigna.
  
D) Inscripció o fotocòpia compulsada d'aquesta en el Registre Municipal d'Associacions de Tavernes de la Valldigna.
  
E) Fotocòpia de la targeta d'identificació fiscal.
  
La rectificació de defectes en les sol·licituds presentades o l'omissió de qualsevol dels documents exigits, es farà segons allò que disposa l'article 71.1 de la Llei 30/1992.
  
Quarta. Quantia de les ajudes
  
L'ajuntament determinarà anualment l'import pressupostari destinat a estes ajudes, i podrà atribuir-ne una part a campanyes de sensibilització en el municipi.
  
Cinquena. Avaluació de les sol·licituds
  
L'avaluació de les sol·licituds i dels projectes estarà a càrrec de la Comissió Informativa de Sanitat i Benestar Social, la qual podrà requerir els informes previs que estime oportuns.
  
Sisena. Proposta i acord de concessió
  
El dictamen de la Comissió Informativa s'elevarà al ple de la corporació que adoptarà l'acord corresponent. Aqueix acord haurà de ser motivat i esgotarà la via administrativa.
  
Setena. Transferència de fons
  
La transferència de fons es realitzarà una vegada s'haja adoptat l'acord plenari que l'autoritze i es realitzarà de la següent forma:
  
Primera entrega: el 80 per cent es pagarà a la concessió de la subvenció.
  
Segona entrega: el 20 per cent restant després de l'acabament del projecte i la justificació de la despesa.
  
Huitena. Memòria d'execució
  
En el termini de tres mesos després de l'acabament de l'execució del projecte, les organitzacions no governamentals hauran d'elaborar una memòria justificativa que contindrà un resum econòmic i un informe complet i detallat del projecte.
  
Novena. Publicitat
  
Les presents bases, així com l'anunci de convocatòria inicial d'ajudes, es publicaran en el Diari Oficial de la Generalitat Valenciana.
  
Tavernes de la Valldigna, 18 d'octubre de 1999.- La regidora delegada de Cultura, Festes, Educació i Benestar Social: M.ª Luisa Mifsud Tormo.
  
Annex I
  
Sol·licitud de subvenció
  
Nom de l'organització no governamental
  
Adreça ...
  
CIF/NIF... Telèfon... Fax...
  
Representant legal ...
  
NIF... Telèfon...
  
Identificació del Projecte
  
Títol...
  
País receptor...
  
Sector de cooperació...
  
Període d'execució...
  
Institució receptora...
  
Altres...
  
Tavernes de la Valldigna, ... d ... de 199...
  
Firmat:
  
Annex II
  
Identificació del projecte
  
1.1. País i lloc on es realitzarà.
  
1.2. Duració del projecte
  
Memòria econòmica.
  
2.1. Cost total del projecte. Import de la subvenció sol·licitada.
  
2.2. Subvenció o ajudes rebudes d'altres administracions o entitats públiques o privades.
  
2.3. Subvencions o ajudes sol·licitades en el mateix moment de la presentació del projecte.
  
2.4. Altres fons de finançament del projecte.
  
Descripció i viabilitat del projecte
  
3.1. Fonamentació del projecte
  
3.2. Objectius que persegueixen.
  
3.3. Resultats que esperen.
  
3.4. Pla d'execució del projecte. Mitjans i costos.
  
3.5. Beneficiaris del projecte. Criteris de selecció.
  
3.6. Participació dels beneficiaris en el projecte.
  
3.7. Grau d'implicació de les autoritats i/o agents socials de la zona